Rowers slaan op juwelierswinkel toeArgieffoto: https://pixabay.com Die rowers het die winkel in Cavendish Square in Claremont geteiken. Volgens ŉ ooggetuie is die personeel in die winkel met ŉ vuurwapen aangehou. ŉ Rookbom het ook later afgegaan kort voordat die alarm geaktiveer is. Kapt. FC van Wyk, woordvoerder van die polisie, het bevestig dat die polisie ŉ sakeroof ondersoek. “Volgens ons inligting het vier gewapende verdagtes ŉ juwelierswinkel in Claremont beroof. Die verdagtes het met ŉ onbekende hoeveelheid juweliersware gevlug,” het Van Wyk gesê. “Niemand is nog in verband met die voorval in hegtenis geneem nie. Mense met inligting oor die voorval word versoek om Crime Stop by 0860 010 111 te skakel.”